
Referat MENA-programrådsmøte 12 februar 2019 
Seminarrom. ØU52, SMN, Kjemi bygningen

SAK MENA01/19 – Innkalling
Referat fra 12 nov, og 14 des. 2018 ligger her:
https://www.mn.uio.no/kjemi/om/organisasjon/rad-og-utvalg/programraad-mena/	
Vedtak: Innkalling godkjennes

SAK MENA02/19 - Referatsaker 
Vedtak: Referatsakene godkjennes

SAK MENA03/19 - Kurs i generisk kompetanse på master (informasjonssak) 
Vårens og høstens seminardatoer ble lagt ut 22 januar:
https://www.mn.uio.no/kjemi/studier/master/generisk-kompetanse/index.html

SAK MENA04/19 - Erfaringer med MENA1001 (orienteringssak)
MENA-programmet har søkt MN-fakultetet om studiekvalitetsmidler, frist 11 februar 2019. 
Konklusjon: Det har blitt søkt om midler for å utvikle et støttekompendium for MENA1001. En søknad for MENA3100 til lignende formål, er levert fra Fysisk institutt.
[bookmark: _GoBack]
SAK MENA05/19 - Undervisningsspråk (diskusjonssak)
Undervise MENA2000 på engelsk? 
Konklusjon: Rådet skal undersøke hvordan undervisere på andre MENA fordypningsemner, håndhever språkpraksisen. Studentrepresentantene bes undersøke hvordan dagens praksis oppleves av studentene. Det etterstrebes en enhetlighet gjennom hele bachelorprogrammet, hvor alle forelesere praktiserer det samme. Saken videreføres til neste møte for videre diskusjon og et vedtak.

SAK MENA06/19 - Endrede forkunnskapskrav til reviderte kjemiemner (diskusjonssak)
MENA1000 dekker ikke forkunnskapskravet til det nye obligatoriske KJM1121 i MENA-programmet. 
Konklusjon: Det gis dispensasjon fra forkunnskapskravet til KJM1121, for studenter som har bestått MENA1000. Forkunnskapskrav til KJM1111 endres ikke.

SAK MENA07/19 - Overlapp og godtskriving av MENA3000 (vedtakssak)
Bestått MENA3000 skal gi fritak for MENA2000 og MENA3001. MENA3000 skal gi 5 sp. overlapp mot MENA2000 og MENA3001. Studenter som allerede bestått MENA3000, trenger å fylle opp den obligatoriske emne-gruppen (130sp.) med et ytterligere emne på 10sp.
Hvilke emner skal kunne velges?
Vedtak: For å fylle opp obligatorisk emnegruppe 130sp, må studentene ta et 10sp. emne på 2000 -eller 3000 fordypningsnivå, emnekode FYS/KJM/MENA.

SAK MENA08/19 - Prosjektoppgaver for MENA-bachelorstudenter (diskusjonssak)
Kjemisk institutt tilbyr prosjektoppgaver for bachelorstudenter på 10, 20, og 30 studiepoeng. Fysisk institutt tilbyr kun 10sp. prosjektoppgave på bachelor. 
Mena studenter som ønsker en 20, -eller 30sp. oppgave med hovedveileder på fysikk, har derfor ikke muligheten til dette. 

Konklusjon: Programrådet ber Undervisningsutvalget på KI om at det opprettes MENA-prosjektkoder for bachelorprosjektoppgaver på 10 –og 20 studiepoeng, som tillater veiledere fra Fysisk –og Kjemisk institutt. Prosjektoppgaven skal ikke kunne inngå i fordypningsgrunnlaget for masteropptak. Informasjon om denne restriksjonen, må legges ut på emnesider, og på Masteropptakssidene.

SAK MENA09/19  - Masteropptak 2019 (orienteringssak)
Opptaksrammen for MENA-masterprogrammet var 19 studieplasser både i 2018 og 2019. 
I fjor ble opptaket overbooket til 28 plasser. Våren 19 oppnår et stort kull MENA-studenter bachelorgraden. Potensielle interne mastersøkere er i år 28-29 stykker. 
Konklusjon: Programrådsleder kontakter forskningsgruppene for å finne ut av kapasitet til å ta imot masterstudenter høst 2019. I utgangspunktet ønsker rådet at det skal overbookes på lik linje med i 2018. Saken videreføres til neste møte.

SAK MENA10/19 Emnerevidering av MENA3300 (vedtakssak)
Gjennom InterAct så har det vært opprettet emnekomiteer for en revidering av MENA-kursene. På bachelor gjenstår nå bare MENA3300. I samtale med emneansvarlig (Ola Nilsen) foreslås det, at det ikke opprettes en egen emnekomite for kurset, men at kursrevideringen gjennomføres av foreleserne i kurset.
Vedtak: Vi ber kursansvarlig på MENA3300 om å kalle inn til et møte med vitenskapelige og studentrepresentanter for en gjennomgang av emnet. Her skal det avgjøres om en revisjon av emnet er nødvendig, og om det skal opprettes en emnekomité.
Eventuelt 
-Fastsette møtedato i mars/april 2019. 
Neste programrådsmøte blir 24 april kl.10-12 i V139, Fysikkbygningen.


